Gică Craioveanu are încredere în aventura europeană a celor de la CSU Craiova: „Mihai Rotaru va face o echipă bună!”
CSU Craiova este ultima echipă românească calificată în cupele europene după ce a învins U Cluj la baraj.
Gică Craioveanu a vorbit despre formația din Bănie și are mare încredere în Mihai Rotaru. Iată ce a spus despre patronul oltenilor.
„Mihai Rotaru va face o echipă bună!”
„Craiova are acum puține șanse în Europa, dar eu cred că Mihai Rotaru va face o echipă bună”, a declarat Gică Craioveanu, pentru Digi Sport.
„Mike va face o echipă bună…
Eu zic să nu-i mai zici așa, că data trecută a ieșit o controversă aici…
Eu sunt singurul care pot să-i zic așa, din câte am înțeles (râde).
Dacă îl vinde pe Mitriță trebuie să ia cinci sau șase jucători, dacă nu îl vinde îi trebuie trei sau patru jucători”, a mai spus fostul oficial al trupei din Bănie, conform sursei.